Diari Oficial de la Generalitat Valenciana


Sumari del DOGV 5874, del 20-10-2008 (2008/10708)

Assumpte civil 508/2007. Notificació de la sentència a Manuel Germán Herrera i altre.
-------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10686


Data del document
:   31-07-2008

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 508/2007. Notificació de la sentència a Manuel Germán Herrera i altre. [2008/10164]  
Assumpte civil 000508/2007   
Judici ordinari 000508/2007   
Part demandant: Edifico Borret  
Part demandada: Manuel Germán Herrera i The Gallery  
Sobre: ordinaris  
En el judici a què es fa referència s'ha dictat la resolució el text de la qual, literalment, diu així:  
«Sentència  
Benidorm, 15 de març de 2008  
José Antonio Pérez Nevot, magistrat titular del Jutjat de Primera Instància número 2 d'esta ciutat i partit judicial, ha vist les actuacions de judici ordinari sobre l'obligació de fer que, amb número 508 de 2007, se seguisca davant este Jutjat, a instància de la Comunitat de Propietaris de l'Edifici Borret, situat al carrer de Joaquín Rodrigo, número 10, de la localitat de l'Albir, l'Alfàs del Pi, representada pel procurador José Antonio Zahonero Alapont i assistida de la lletrada Mireia Otiz Calveche, contra Manuel Germán Herrera, representat pel procurador Vicente Flores Feo i assistit del lletrat Carlos Pérez Esplá, i contra The Gallery, CB, en situació processal de rebel·lia; i atesos els següents  
/.../  
Dispositiva  
Que amb l'estimació íntegra de la demanda interposada per la Comunitat de Propietaris de l'Edifici Borret, situat al carrer de Joaquín Rodrigo, número 10, de la localitat de l'Abir, l'Alfàs del Pi, condemne Manuel Germán Herrera i The Gallery, CB, a retirar les taules i cadires que hi ha davant de la façana dels locals números 4 i 5 situats a l'edifici de la part demandant, a la zona que es troba entre esta façana i el carrer de Joaquín Rodrigo, del municipi de l'Alfàs del Pi, amb l'advertència de fer-ho a càrrec seu en cas contrari, i no se'ls permet en el futur la utilització de l'espai indicatper a cap ús no consentit per la comunitat, amb la imposició de les costes d'esta instància als demandats.  
Notifiqueu-ho en forma legal a les parts i feu-los saber que contra esta sentència s'hi pot interposar un recurs d'apel·lació que, si escau, s'haurà de preparar en un termini de cinc dies comptadors des de la notificació d'esta resolució, mitjançant un escrit que haurà de complir els requisits establits en l'article 457.2 de la Llei 1/2001, de 7 de gener, d'Enjudiciament Civil, perquè el resolga, amb al tramitació legal prèvia, l'Audiència Provincial d'Alacant.  
Esta és la meua sentència, de la qual es lliurarà una testimoniança per a incorporar-la a les actuacions, i es portarà l'original al llibre de sentències, que pronuncie, mane i firme, jutjant definitivament en primera instància, en nom del rei, en virtut de l'autoritat que m'ha conferit el poble espanyol».  
Publicació. La sentència anterior l'ha llegida i publicada en el dia de hui el magistrat que la subscriu mentre es trobava celebrant audiència pública. En done fe.  
Atés el desconeixement de l'actual domicili o residència de la part demandada, mitjançant la diligència d'ordenació de 31 de juliol de 2008, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació.  
Benidorm, 31 de juliol de 2008.- La secretària judicial: M.ª Engracia Román Iborra.